10. การควบคุมภายใน

บริษัท มีระบบการควบคุมภายในที่เหมาะสมและเพียงพอ เพื่อการตรวจสอบ
กำกับดูแลที่ดีได้มาตรฐาน มีความโปร่งใส
และเป็นไปในแนวทางที่ถูกต้องตามข้อบังคับของตลาดหลักทรัพย์แห่งประเทศไทย
ทั้งนี้ผู้ตรวจสอบบัญชีของบริษัทยังได้แสดงความเห็นเกี่ยวกับความเพียงพอของระบบการควบคุมภายใน
นอกจากนี้เพื่อป้องกันไม่ให้เกิดผลกระทบต่อการดำเนินธุรกิจ บริษัท
ยังมีการประเมินความเสี่ยงทั้งภายในและภายนอกที่อาจมีผลกระทบต่อการดำเนินธุรกิจอย่างสม่ำเสมออีกด้วย

ในการประชุมคณะกรรมการบริษัทครั้งที่ 2/2549 เมื่อวันที่ 23 มีนาคม 2549
โดยมีประธานกรรมการตรวจสอบและกรรมการตรวจสอบ 2 คนเข้าประชุมด้วย
คณะกรรมการได้พิจารณาประเมินความเพียงพอของระบบควบคุมภายในบริษัทโดยสรุปได้ดังนี้

ส่วนที่ 1 องค์ประกอบและสภาพแวดล้อม

บริษัท
ได้กำหนดเป้าหมายการขายและงบประมาณประจำปีและแผนดำเนินงานของบริษัทที่ชัดเจนและวัดผลได้
โดยพิจารณาถึงความเป็นไปได้ของเป้าหมายที่กำหนด
และใช้เป็นแนวทางในการปฏิบัติงานของพนักงาน
ทั้งนี้ได้ทบทวนเป้าหมายการปฏิบัติงานแล้วว่าได้ดำเนินการอย่างรอบคอบ

บริษัทมีการจัดโครงสร้างองค์กรเป็นฝ่ายและแผนกโดยมีผู้อำนวยการฝ่ายและผู้จัดการแผนกรับผิดชอบชัดเจน
ช่วยให้สามารถดำเนินงานได้อย่างมีประสิทธิภาพ
และมีการจัดทำระเบียบวิธีปฏิบัติงานเป็นลายลักษณ์อักษรในธุรกรรมด้าน การเงิน การจัดซื้อ
การบริหาร ที่รัดกุมเพียงพอ รวมทั้งได้จัดทำหลักการกำกับดูแลกิจการซึ่งระบุถึงความขัดแย้งทางผล
ประโยชน์อย่างเป็นลายลักษณ์อักษรและได้แจ้งให้พนักงานทุกระดับรับทราบแล้ว

ส่วนที่ 2 การบริหารความเสี่ยง

บริษัทมีการประเมินปัจจัยความเสี่ยงทั้งภายนอกและภายในซึ่งอาจมีผลกระทบต่อการดำเนินธุรกิจ
เพื่อลดความเสี่ยงที่อาจเกิดขึ้น หรือถ้าหลีกเลี่ยงไม่ได้ก็จะหาวิธีปฏิบัติอื่นเพื่อให้ความเสี่ยงน้อยที่สุด
โดยวิเคราะห์ถึงสาเหตุและกำหนดแนวทางมาตรการป้องกันในการลดความเสี่ยงเหล่านั้น
ทั้งนี้หากพบความเสี่ยงจะนำเสนอต่อที่ประชุมคณะกรรมการบริหารและที่ประชุมคณะกรรมการบริษัททราบทันที
โดยในทางปฏิบัติผู้ตรวจสอบภายในจะเป็นผู้ติดตามและประเมินผลจากการเข้าตรวจสอบตามแผนงาน
ด้านความเสี่ยงที่ได้รับอนุมัติจากคณะกรรมการตรวจสอบ

ส่วนที่ 3 การควบคุมการปฏิบัติงานของฝ่ายบริหาร

บริษัทมีการกำหนดขอบเขตอำนาจหน้าที่
ขั้นตอนและอำนาจอนุมัติวงเงินของฝ่ายบริหารในแต่ละระดับอย่างชัดเจนและเป็นลายลักษณ์อักษร
แยกตามลำดับชั้นของผู้มีอำนาจลงนามในแต่ละตำแหน่งไว้อย่างชัดเจนและมีการแบ่งแยกหน้าที่ความรับผิดชอบออกจากกัน
โดยหน้าที่อนุมัติเป็นไปตามอำนาจอนุมัติของผู้บริหารหรือกรรมการ
หน้าที่บันทึกบัญชีเป็นของแผนกบัญชีและหน้าที่จัดเก็บทรัพย์สินเป็นของแผนกการเงิน
นอกจากนี้บริษัทยังมีมาตรการขั้นตอนและระเบียบปฏิบัติเกี่ยวกับการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าวซึ่งสอด
คล้องตามกฎข้อบังคับของตลาดหลักทรัพย์แห่งประเทศไทยรวมถึงกฎหมายที่เกี่ยวข้องและระเบียบการอนุมัติของบริษัทพร้อมทั้งเปิดเผยข้อ
มูลเพื่อให้เป็นไประเบียบและกฎเกณฑ์ดังกล่าวด้วย

ส่วนที่ 4 ระบบสารสนเทศและการสื่อสารข้อมูล

ในการเสนอเรื่องให้คณะกรรมการบริษัทพิจารณา บริษัทมีการจัดรายละเอียดข้อมูลที่สำคัญอย่างเพียง
พอ เพื่อให้คณะกรรมการใช้ประกอบการตัดสินใจ ทั้งนี้กรรมการของบริษัท จะได้รับหนังสือนัดประชุม
วาระการประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
ไม่น้อยกว่า 5 วัน ยกเว้นในกรณีมีการประชุมเร่งด่วน

บริษัทมีระบบจัดเก็บเอกสารประกอบการบันทึกบัญชีต่างๆ ไว้ครบถ้วนเป็นหมวดหมู่ และคณะ
กรรมการตรวจสอบ ได้มีการพิจารณาแล้วว่าบริษัทใช้นโยบายการบัญชีตามหลักการบัญชีที่รับรองทั่วไป
และเหมาะ สมกับลักษณะธุรกิจของบริษัท

ส่วนที่ 5 ระบบการติดตาม

บริษัทมีการประชุมเพื่อทบทวนเป้าหมายการดำเนินธุรกิจ ว่าเป็นไปตามที่กำหนดไว้หรือไม่
ในกรณีที่เกิดความแตกต่างจากเป้าหมายที่กำหนดไว้
บริษัทจะดำเนินการแก้ไขภายในระยะเวลาที่เหมาะสม
พร้อมทั้งวิเคราะห์และตรวจสอบถึงสาเหตุของความแตกต่างเพื่อใช้เป็นแนวทางในการป้องกันหรือปรับปรุง
ในที่ประชุมคณะกรรมการบริหารทุกเดือน และที่ประชุมฝ่ายบริหารทุกสัปดาห์
นอกจากนี้บริษัทได้จัดให้มีหน่วยงานตรวจสอบภายใน เพื่อดำเนินการตรวจสอบและติดตาม
รายงานผลการตรวจสอบต่อ คณะกรรมการตรวจสอบ เพื่อนำเสนอต่อคณะกรรมการบริษัทเป็นระยะๆ
เพื่อปรับปรุงต่อไป

นอกจากนั้น การแสดงความเห็นต่องบการเงินบริษัท ประจำปี 2548 โดยผู้สอบบัญชีของบริษัท
ก็มิได้ระบุข้อบกพร่องของระบบการควบคุมภายในที่มีสาระสำคัญซึ่งอาจก่อให้เกิดความเสียหายต่อการดำ
เนินงานของบริษัท แต่อย่างใด